9. ΝΟΜΟΣ 5713 της 11/21 Σεπτ. 1932 Περί ερμηνείας και συμπληρώσεως του ν. 4202 κλπ. ΄Αρθρον μόνον.-1.Η αληθής έννοια των διατάξεων των ανωτέρω νόμων είναι ότι η απόκτησις κατοικίας δύναται να γίνη και δι’ αγοράς ετοίμων οικημάτων, είτε παρά του συνεταιρισμού δια τας αναγκαιούσας αυτώ δι’ όλους τους συνεταίρους κατοικίας κατά μονοκατοικίας ή κατά πολυκατοικίας, είτε παρ’ εκάστου συνεταίρου δια την αναγκαιούσαν αυτώ μονοκατοικίαν. 2.Εν τη ανωτέρω περιπτώσει προ της καταρτίσεως εκάστης αγοραπωλησίας απαιτείται απαραιτήτως εκτίμησις της αξίας του αγορασθησομένου ακινήτου παρά τριών πραγματογνωμόμων διοριζομένων παρά του χρηματοδότου νομικού προσώπου δημοσίου δικαίου, βεβαιούσα ότι η αγοραία αξία του ακινήτου υπερβαίνει κατά 10% τουλάχιστον το χορηγούμενον δάνειον. 3.Αι διατάξεις του παρόντος νόμου τιθέμεναι εις ισχύν από της δημοσιεύσεώς του ανατρέχουν και εις τα εγκεκριμένα ήδη αλλά μη χορηγημένα εισέτι προς απόκτησιν κατοικίας δάνεια επί τη βάσει των τροποποιημένων νόμων. 